157 
Paa Færøerne er den almindelig overalt, ligeledes paa Is- 
land, navnlig ved Kysterne, hvor disse ere bebyggede. Den 
hvidplettede Varietet, der ikke forekommer paa Island, findes 
paa Færøerne ikke sjeldent parret med den typiske, sorte 
Form. 
Om Sommeren bortfjerner Ravnen sig aldrig ret langt 
fra sit sædvanlige Opholdssted, hvortil den her i Landet 
gjerne vælger Skove, der afvexle med Marker, Enge og Vand- 
partier; men om Høsten og hele Vinteren igjennem streifer 
den vidt omkring, ofte parvis, idet den dog mod Aften sø- 
ger en større Skov, hvor den holder Nattero i et høit Træ. 
Med Kovfuglene fører den bestandigt Krig, og med Kragerne 
staaer den ei heller paa nogen venskabelig Fod. 
Den er en meget sky og klog, men tillige stridbar og 
bidsk Fugl; snu og forsigtig som den er, lader den sig 
sjeldent komme paa Skud. I nordligere Egne synes den 
dog at være mere tillidsfuld; saaledes beretter Faber (Prodr. 
d. isl. Orn. p. 5.), at den paa Island sætter sig paa Hus- 
tagene og påa Ryggen af de græssende Heste. Dens Flugt 
er høi og skjøn, ofte skrueformigt seilende. Som bekjendt 
stjæler den alle Slags glindsende Ting, hvoraf Ordsproget: «at 
stjæle som en Ravn». Den opnaaer en høi Alder; man for- 
sikkrer, efter de Iagttagelser, man har gjort med tæmmede 
Individer, at den kan blive over hundrede Aar.”) 
Ravnen eryderst rovbegjærlig og tager saagodtsom udeluk- 
kende sin Næring af Dyreriget. Ofte tager den unge Duer, Kyl- 
linger og Ænder, saasnart de ubevogtet fjerne sig noget fra Hu- 
sene, samt andre vilde og tamme Fugleunger og alle Slags 
Fugleæg. Unge Harer, Lam, Muldvarpe, Mus og Rotter blive ofte 
dens Rov. Ved Strandbredderne samler den Muslinger, Søstjer- 
+) Paa Færøerne hedder det, at en Hest lever lige saa længe som tre 
Hunde, et Menneske lige saa længe som tre Heste, en Krage lige 
saa længe som tre Mennesker, men en Ravn lige saa længe som 
syv Krager. 
17% 
